|  |  |  |
| --- | --- | --- |
| REPUBLICA MOLDOVA  **CONSILIUL RAIONAL HÎNCEŞTI**  MD-3400, mun. Hînceşti, str. M. Hîncu, 138  tel. (269) 2-20-58, fax (269) 2-20-48,  E-mail: consiliul@hincesti.md |  | РЕСПУБЛИКА МОЛДОВА  **РАЙОHНЫЙ СОВЕТ ХЫНЧЕШТЬ**  МД-3400, г. Хынчешть, ул. М.Хынку, 138  тел. (269) 2-20-58, факс (269) 2-20-48,  E-mail: consiliul@hincesti.md |

**PROIECT**

**D E C I Z I E**

**mun.Hînceşti**

**din \_\_\_\_ iunie 2024 nr. 03/**

**Cu privire la aprobarea Programului teritorial**

**de prevenire și control al bolilor netransmisibile**

**prioritare în raionul Hîncești pentru anii 2024-2027**

**și Planul de acțiuni pentru anii 2024-2027 pentru**

**implementarea acestuia**

În temeiul cu art. 43 alin.(1), lit.j), art. 46 al Legii nr. 436/2006 ,,privind administraţia publică locală”, art.6, art.12, art.50 din Legea nr.10/2009 ,,privind supravegherea de stat a sănătăţii publice”, Hotărârea Guvernului nr.129/2023, „cu privire la aprobarea Programului național de prevenire și control al bolilor netransmisibile prioritare în Republica Moldova pentru anii 2023-2027”, coroborate cu art. 118; 120; 132 Cod Administrativ nr. 116/2018, şi în scopul îmbunătăţirii sănătăţii publice, reducerii poverii bolilor netransmisibile și mortalităţii premature prin diminuarea expunerii populaţiei la cei mai frecvenţi factori de risc pentru bolile netransmisibile şi a determinanţilor lor,Consiliul Raional Hînceşti D E C I D E:

1. Se aprobă:
2. Programul teritorial de prevenire și control al bolilor netransmisibile pentru anii 2024 – 2027 prioritare în raionul Hîncești și a Planului de acțiuni pentru implementarea programului pentru perioada 2024-2027, *conform anexei nr.1;*
3. Componenţa nominală a Consiliului teritorial de coordonare a Programului teritorial de prevenire şi control al bolilor netransmisibile prioritare în raionul Hîncești pentru anii 2024 -2027, *conform anexei nr.2;*
4. Regulamentul de activitate al Consiliului teritorial de coordonare a Programului teritorial de prevenire şi control al bolilor netransmisibile prioritare în raionul Hîncești pentru anii 2024-2027, *conform anexei nr.3*.
5. Consiliul teritorial de coordonare a Programului teritorial de prevenire şi control al bolilor netransmisibile prioritare în raionul Hîncești pentru anii 2024, va asigura:
6. participarea părţilor interesate în procesul de monitorizare a activităţilor de prevenire şi control al bolilor netransmisibile în raionul Hîncești şi va contribui la stabilirea legăturilor durabile între toţi factorii-cheie de decizie;
7. coordonarea implementarii Planului teritorial de prevenire şi control al bolilor netransmisibile prioritare în raionul Hîncești pentru anii 2024 - 2027 și va informa anual Consiliul raional despre executarea acestui Plan.
8. Autoritățile responsabile de implementarea Planului de acțiuni vor informa anual, până la data de 20 noiembrie, Centrul de Sănătate Publică Hîncești, despre executarea planului, conform fișei de monitorizare, *anexa nr.4*
9. Controlul îndeplinirii prezentei decizii se pune în seama președintelui raionului Hîncești, dlui Iurie LEVINSCHI.
10. Prezenta decizie intră în vigoare la data includerii în Registrul de Stat al Actelor Locale și poate fi contestată la Judecătoria Hîncești, sediul Ialoveni, în termen de 30 de zile de la data comunicării potrivit prevederilor Codului Administrativ nr.116/2018.

**Preşedintele şedinţei: \_\_\_\_\_\_\_\_\_\_\_\_\_\_\_\_\_\_**

Contrasemnează:

**Secretarul**

**Consiliului Raional Hînceşti**  **Elena MORARU TOMA**

Inițiat : \_\_\_\_\_\_\_\_\_\_\_\_\_\_\_\_\_\_\_ Iurie LEVINSCHI, Președintele raionului,

Coordonat: \_\_\_\_\_\_\_\_\_\_\_\_\_\_\_\_Aliona GRIGORAȘ, vicepreședintele raionului,

Elaborat : \_\_\_\_\_\_\_\_\_\_\_\_\_\_\_\_\_ Oleg CEBOTARI, Șef Direcție „Centrul de Sănătate Publică Hîncești”

Avizat: \_\_\_\_\_\_\_\_\_\_\_\_\_\_\_\_\_\_ Sergiu PASCAL, specialist principal (jurist)

Avizat: \_\_\_\_\_\_\_\_\_\_\_\_\_\_\_\_\_Elena MORARU TOMA, Secretarul Consiliului raional

|  |  |
| --- | --- |
|  |  |
|  |  |

# Anexa nr. 1

**la Decizia Consiliului Raional Hîncești**

**nr.03/\_\_\_\_\_\_\_\_din 06.2024**

**PROGRAMUL**

**teritorial de prevenire și control al bolilor netransmisibile**


**în raionul Hîncești pentru anii 2024 - 2027**

# INTRODUCERE

1. Bolile netransmisibile (în continuare – BNT) sunt unele din principalele probleme pentru sănătatea și bunăstarea populației în secolul XXI, care subminează dezvoltarea economică şi socială. Conform statisticilor mondiale, anual de bolile netransmisibile decedează aproximativ 41 milioane de oameni, constituind 71% din totalul deceselor globale, inclusiv 15 milioane de decese premature (între vârsta de 30 și 69 ani). Bolile netransmisibile predominante sunt bolile cardiovasculare, cancerul, bolile respiratorii cronice și diabetul zaharat, care constituie peste 80% din toate decesele premature prin BNT. Consecințele umane, sociale și economice din cauza BNT sunt resimțite de către toate țările, indiferent de nivelul lor de dezvoltare.

Actualmente, Republica Moldova se confruntă cu dificultăți economice și sociale, iar povara bolilor netransmisibile provocă presiuni atât asupra sistemului de sănătate, cât și asupra dezvoltării durabile a țării. Conştientizarea impactului BNT şi adaptarea instrumentelor globale și regionale la contextul național, a încurajat stabilirea priorităților naționale și fortificarea politicilor de sănătate publică în domeniul prevenirii şi controlului bolilor netransmisibile.

1. Prezentul Program și Planul de acțiuni pentru anii 2024 – 2027 de implementare a acestuia au fost elaborate în conformitate cu prevederile Programului național de prevenire și control a bolilor netransmisibile prioritare în Republica Moldova pentru anii 2023-2027, aprobat prin HG nr. 129 din 15.03.2023
2. Programul teritorial a fost elaborat în corespundere cu prevederile Legii nr. 10/2009 privind supravegherea de stat a sănătății publice. Se aliniază angajamentelor asumate de țară pentru a contribui la atingerea țintei de reducere relativă a mortalității premature prin bolile netransmisibile prioritare cu 25% până în anul 2025 și cu 30% către anul 2030, prevăzute în Strategia Europeană pentru Prevenirea şi Controlul bolilor netransmisibile (Rezoluţia EUR/RC56/R2) și Planului de acțiuni pentru punerea în aplicare a Strategiei pentru perioada 2016-2025 (Rezoluţia EUR/RC66/R11), și în Declaraţiile politice ale Adunării Generale a Organizației Națiunilor Unite privind prevenirea şi controlul bolilor netransmisibile (rezoluțiile din 2011, 2014, 2015, 2018 și 2019), precum și cu țintele naționalizate prevăzute în Strategia Națională de Dezvoltare „Moldova Europeană 2030” aprobată prin Hotărârea de Guvern nr. 653/2022, conform Agendei de Dezvoltare Durabilă - 2030, adoptată la Summit-ul privind Dezvoltarea Durabilă din 25 septembrie 2015, în special, reducerea cu o treime a mortalității premature prin bolile netransmisibile până în 2030 (Obiectivul de Dezvoltare Durabilă 3.4.1, în continuare - ODD).
3. Prezentul Program descrie situaţia actuală prin BNT în Republica Moldova și raionul Hîncești, defineşte obiectivele generale, acţiunile şi intervențiile prioritare, stabilind responsabilităţi clare şi termenele de realizare pentru toţi actorii implicaţi în prevenirea şi controlul BNT.
4. **Mortalitatea** **prin** **BNT**: Republica Moldova, se clasifică printre țările cu cea mai înaltă mortalitate generală a populației din Regiunea Europeană (fig.1).



**Fig.1** **Tendințele** **ratei** **de** **mortalitate** **generală** **a** **populației** **din** **Republica** **Moldova,** **Regiunea** **Europeană** **a** **OMS** **și** **Uniunea** **Europeană** (la 100 mii locuitori**)1**

Mortalitatea indusă de toate cauzele continuă să înregistreze un nivel înalt –1302,2 de decese la 100 mii locuitori în anul 20212 și, pe fundalul unei tendințe relativ descendente înregistrate în ultimul deceniu (perioada pre-pandemică), depășește de două ori media înregistrată în Uniunea Europeană (546 decese la 100 mii locuitori)3. Bolile netransmisibile majore sunt responsabile de peste 86% din mortalitatea totală pe cauze de deces. În perioada anilor de implementare a Strategiei naționale pentru prevenirea și controlul bolilor netransmisibile prioritare în Republica Moldova pe anii 2012- 2020, s-a stabilit o tendință de reducere a mortalității prin bolile netransmisibile prioritare. Totuși, pandemia COVID-19 a influențat substanțial acest indicator și, conform datelor statistice, rata mortalității prin bolile aparatului circulator în anul 2021 constituie 688,7 decese la 100 mii locuitori 9 (rl Hîncești 887,2), revenind practic la valorile anului 2010 (688,1 decese la 100 mii locuitori); prin tumori - 164,6 decese la 100 mii locuitori în 2021 (față de 160,0 la 100 mii locuitori în anul 2010); prin bolile aparatului digestiv - 82,0 decese la 100 mii locuitori 2021 (față de 121,9 în anul 2010) și prin bolile aparatului respirator - 56,6 la 100 mii locuitori (față de 68,3 în anul 2010). Cu regret, pandemia COVID-19 a demonstrat vulnerabilitatea persoanelor cu BNT și a avut un efect complex asupra sistemului de sănătate, care continuă să-l afecteze și în perioada post-pandemică.

## Tabelul 1. Structura mortalității după cauzele deceselor în Republica Moldova, anii 2010-2021 (la 100 mii locuitori, fără Transnistria)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Denumirea**  **anii** | **2010** | **2015** | **2016** | **2017** | **2018** | **2019** | **Direcția** **schimbă** **rii** **%** (2010 an  de reper) | **2020-an**  **pandemic** | **2021** |
| **Bolile** **aparatului** **circulator** | 688,1 | 648,2 | 617,3 | 605,6 | 609,4 | 606,8 | < 8,8% | 649,3 | 688,7 |
| **Tumori** | 160,0 | 172,0 | 175,3 | 171,3 | 173,9 | 174,4 | >5,7% | 169,4 | 164,6 |
| **Bolile** **aparatului** **digestiv** | 121,9 | 106,0 | 104,1 | 87,0 | 95,5 | 92,0 | < 18,3% | 88,4 | 82,0 |
| **Bolile** **aparatului** **respirator** | 68,3 | 51,6 | 47,9 | 45,5 | 44,2 | 44,9 | < 29,2% | 46,4 | 56,6 |


Sursa. ANSP, 2022

În structura mortalității pe cauze de deces, predominante rămân bolile aparatului circulator (52,9%), tumorile (12,6%), bolile aparatului digestiv (6,3%), bolile aparatului respirator (4,3%) și diabetul (1,1%). Pandemia provocată de virusul SAR-CoV-2, care a luat amploare în Republica Moldova, a schimbat structura principalelor cauze de deces, astfel că în anul 2021 mortalitatea cauzată de infecția COVID-19 a ocupat locul II constituind 14,8% din totalul deceselor înregistrate. De asemenea, infecția COVID-19 a scos în evidență și mai mult importanța prevenirii BNT, având în vedere, că peste 90% din persoanele decedate de această infecție au avut co- morbidități cronice (fig.2).

1 https://gateway.euro.who.int/en/

2 ANSP, Management date în sănătate, ANSP, 2022.

3 https://gateway.euro.who.int/en/hfa-explorer/



## Figura 2. Structura deceselor în populația Republicii Moldova, prezentată în funcție de bolile cauzale, 2021 (%).

Sursa: *ANSP,* *2022*.

**Tabelul 2. Mortalitatea populației Raionului Hîncești**

**după principalele cauze de deces anii 2018 - 2022 (la 100 mii locuitori)**

|  |  |  |  |  |  |
| --- | --- | --- | --- | --- | --- |
| **denumirea**  **anii** | **2018** | **2019** | **2020**  **an pandemic** | **2021** | **2022** |
| **Bolile aparatului circulator** | 719,0 | 745,9 | 1062,9 | 1050,6 | 992,3 |
| **Tumori** | 143,8 | 158,9 | 232,9 | 242,0 | 243,0 |
| **Bolile aparatului digestiv** | 134,5 | 142,1 | 186,6 | 164,8 | 149,9 |
| **Bolile apratului**  **respirator** | 38,7 | 29,4 | 39,9 | 49,7 | 36,5 |
| **Diabetul zaharat** | 5,9 | 7,0 | 15,4 | 3,9 | 12,2 |

Sursa: *ANSP, 2018- 2022*.

În raionul Hîncești în structura mortalităţii pe cauze de deces, predominant, ca și nivel de țară rămân bolile aparatului circulator (60,3%), diabetul (14,6%) tumorile (12,5%), bolile aparatului digestiv (9,1%), bolile aparatului respirator (2,2%) și altele 1,3. Pe parcursul anului 2020, întreaga lume s-a confruntat cu criză globală de sănătate provocată de virusul SARS–CoV-2, care a luat amploarea de pandemie, debusolînd fiecare țară în aspect sanitar, social și economic.

De asemenea, infecția COVID-19 a scos în evidență și mai mult importanța prevenirii BNT, având în vedere, că peste 90% din persoanele decedate de această infecție au avut co-morbidități cronice.

Mortalitatea populaţiei apte de muncă constituie mai mult de jumătate din mortalitatea generală. Mortalitatea prematură (la vârsta cuprinsă între 30 și 69 ani) constituie 40% din totalul de decese înregistrate anual, condiționată preponderent de bolile netransmisibile majore, cu toate că în ultimul deceniu, rata mortalității premature în țară a scăzut mai rapid decât țintele stabilite în politica europeană: Sănătate -2020, de reducere anuală cu 1,5% a mortalității premature.

## II. Misiunea

Misiunea Planului teritorial de acțiune pentru prevenirea bolilor netransmisibile prioritare în raionul Hîncești este asigurarea procesului de prevenire și control al bolilor netransmisibile prioritare– în scopul reducerii prevalenței factorilor de risc și diminuarea morbidității și mortalității în rândul populației prin aceste patologii, un instrument unic și sistemic, la nivel teritorial. Trasează modalitatea de a atinge în continuare obiectivele globale cu privire la reducerea relativă a mortalităţii premature la 5 boli netransmisibile majore cu 25% până în 2025 în conformitate cu Cadrul Global de Monitorizare al BNT şi cu o treime până în 2030, conform Obiectivului de Dezvoltare Durabilă.

## III. Scop

Scopul Programului este de a reduce povara medicală, socială și economică asociată bolilor netransmisibile la nivelul populației raionului Hîncești, precum și crearea unei abordări echitabile din punct de vedere a drepturilor fundamentale ale omului (fără deosebire de rasă, culoare, sex, limbă, religie, opinie politică sau de altă natură, origine națională sau socială, proprietate, naștere sau alt statut), acțiunile căruia sunt orientate atât pentru grupurile vulnerabile, cât și pentru întreaga populație, prin eforturi comune.

## IV. Necesitatea

Bolile netransmisibile adesea sunt privite, în mod eronat, ca problemă de care este responsabil doar sectorul de sănătate, iar cheltuielile pentru tratamentul și îngrijirea bolilor cronice şi pentru asistenţa socială persoanelor cu dizabilităţi, ca consecinţă a BNT, constituie o pondere semnificativă din bugetul de sănătate şi cel social. După cum s-a menționat anterior, o mare parte din reducerea poverii BNT se atribuie intervențiilor aplicate de către alte sectoare decât cel de sănătate. Domeniul de aplicare al Planului de acțiuni acoperă acele boli netransmisibile, care sânt legate de factori de risc comuni, și care pot fi prevenite, în mare măsură, prin *intervenții multisectoriale* și cost-eficiente de reducerea prevalenței factorilor de risc la nivel de populație („abordari de sănătăte publică”), precum și prin servicii de asistență medicală la nivel individual, orientate pe pacient sau pe persoane cu risc înaltde îmbolnăvire („abordarea riscului înalt”) în cadrul sectorului de sănătate (de exemplu, screening-ul și gestionarea persoanelor cu risc de BNT).

Planul de acțiuni este orientat pe abordarea integrată a factorilor determinanți în amploarea BNT și se concentrează pe acțiunile multisectoriale axate pe: (1) controlul tutunului; (2) controlul alcoolului; (3) promovarea sănătății și a mediilor sănătoase; (4)îmbunătățirea statutului nutriției pe tot parcursul vieții; (5) reducerea poluării aerului; și (6 îmbunătățirea supravegherii și gestionării BNT în cadrul serviciilor de sănatate.

## V. Cadrul normativ

Principalele acte normative care stau la baza elaborării Planului Teritorial de acțiuni pentru implementarea Programului național de prevenire și control a bolilor netransmisibile prioritare în Republica Moldova pentru anii 2023-2027, sunt:

* Legea privind ocrotirea sănătății nr.411/1995, art.3 pct.(1) și (2); art.6 pct. (c); art.14 pct. (2); art.17 pct. (3); art.18 pct. (1);
* Legea nr.10/2009 art.2; art.4, art.7; art.12 pct.1); art.17 pct.2); art.44 pct.(2); art.46;
* Hotărârea Guvernului nr.129/2023, cu privire la aprobarea Programului național de prevenire și control al bolilor netransmisibile prioritare în Republica Moldova pentru anii 2023-2027
* Ordinul Ministerului Sănătății nr.1095 din 08.12.2023 cu privire la implementarea Programului național de prevenire și control a bolilor netransmisibile prioritare în Republica Moldova pentru anii 2023-2027
* Ghidurile OMS și bunele practici internaționale;

**Anexa**

**la privind Planul teritorial de acțiuni privind**

**prevenirea şi controlul BNT**

**Planul teritorial de acțiuni pentru prevenirea și controlul bolilor netransmisibile**

**în raionul Hîncești pentru anii 2024 – 2027**

|  |  |  |  |  |
| --- | --- | --- | --- | --- |
| **Nr. d/o** | **Acțiuni planificate** | **Indicatori de monitorizare** | **Termeni de realizare** | **Instituție responsabilă** |
| **Obiectivul general 1 :** **Consolidarea mecanismului intersectorial de coordonare și elaborarea de politici informate de evidențe în diferite sectoare pentru a accelera răspunsul teritorial pentru prevenirea şi controlul BNT** | | | | |
| * 1. ***Obiectivul specific****:* *Consolidarea capacităților de coordonare inter-sectorială pentru prevenirea și controlul BNT la nivel teritorial* | | | | |
| 1.1.1 | Asigurarea funcționalității Consiliului teritorial de Sănătate Publică, ca mecanism intersectorial de coordonare pentru implementarea acțiunilr pentru prevenirea bolilor netransmisibile și factorilor de risc, inclusiv determinanții sociali. | Numărul de ședințe ale CSPT organizate anual | Anual (semestrial) | CSP - secretariatul CTSP  IMSP teritoriale, |
| 1.1.2. | Dezvoltarea și revizuirea odată la 5 ani a profilului de sănătate a populației raionului Hîncești, inclusiv gestionarea prin sistemul integrat. | Profil de sănătate elaborat, actualizat și menținut;  Sistem integrat funcțional | 2024 – 2027 | CSP în colaborare cu APL și alți parteneri de dezvoltare. |
| * 1. ***Obiectivul specific****: Mobilizarea resurselor durabile în colaborare cu organizațiile relevante.* | | | | |
| 1.2.1. | Instruirea actorilor locali privind elaborarea propunerilor de finanțare și implementarea proiectelor de promovare a sănătății și prevenirea BNT la nivel comunitar. | Numărul de persoane instruite;  Numărul de proiecte implementate | 2024-2027 | ANSP / CSP teritorial, IMSP/AMP în colaborare cu Proiectul «Viața sănătoasă» |
| * 1. ***Obiectivul specific****: Facilitarea mobilizării sociale, participarea sporită a societății civile și a organizațiilor neguvernamentale* | | | | |
| 1.3.1. | Fortificarea capacităților echipelor multidisciplinare în realizarea acțiunilor integrate la nivel local privind acordarea serviciilor de prevenire, monitorizare și suport de durată a persoanelor cu BNT și necesități complexe. | Echipe multidisciplinare instruite | 2024 | CSP, IMSP teritoriale,APL |
| 1.3.2. | Consolidarea capacităților coalițiilor comunitare pentru acțiuni de participare în abordarea BNT și a factorilor determinanți, bazate pe necesități în sănătate. | Coalițiile comunitare instituite;  Numărul de persoane instruite. | 2024 – 2027 | CSP, IMSP teritoriale, APL |
| **Obiectivul general 2 : Prevenirea BNT și reducerea factorilor de risc comportamentali și celor prezenți în mediu prin crearea mediilor propice promovării** **sănătăţii** | | | | |
| *2.1.* ***Obiectivul specific****: Creșterea până la 20% până în a.2027 a nivelului de alfabetizare a populației raionului Hîncești în domeniul sănătății și crearea oportunităților pentru responsabilizarea și angajarea cetățenilor de a întreprinde măsuri pentru promovarea sănătăți și prevenirea BNT.* | | | | |
| 2.1.1. | Realizarea acțiunilor de sensibilizare și comunicare în cadrul evenimentelor anuale de promovare a sănătății și prevenirea bolilor: zile mondiale și naționale, săptămâni europene și lunare de profilaxie a bolilor. | Numărul de evenimente anual realizate | 2024 – 2027 | CSP, IMSP teritoriale, DÎTS, APL, mas-media, ..alti parteneri locali |
| 2.1.2. | Alfabetizarea și informarea populației referitor la reducerea factorilor de risc a BNT și promovarea unui mod sănătos de viață. | Numărul de persoane informate | 2024 – 2027 | CSP, IMSP teritoriale, DÎTS, APL, mass-media,..alți parteneri locali |
| 2.1.3. | Informarea și consilierea copiilor, adolescenților și tinerilor privind promovarea sănătății și reducerea comportamentelor de risc (consumul de tutun, alcool, droguri, alimentație sănătoasă, activitate fizică, etc.), inclusiv prin programe de educație de la egal la egal realizate de voluntarii Centrelor Prietenoase Tinerilor, Centrelor de Tineret, etc. | Număr de persoane  informate și consiliate | 2024 – 2027 | CSP, IMSP teritoriale, DÎTS, ..alți parteneri locali |
| 2.1.4 | Implicarea în obordarea subiectelor de promovare a modului sănătos de viață prin intermediul evenimentelor culturale. | Numărul de evenimente anual realizate;  Numărul subiectelor abordate | 2024 – 2027  (la solicitare) | SC Leova ,APL, CSP |
| *2.2.* ***Obiectivul specific****: Consolidarea eforturilor intersectoriale pentru a asigura**reducerea prevalenței consumului de tutun în rândul adolescenților și al adulților pînă în anul 2027.* | | | | |
| 2.2.1. | Realizarea activităților de reducere a consumului de tutun și a expunerii la fumul de tutun, conform actelor legislative și normative în vigoare în domeniul controlului tutunului. | Numărul de rapoarte de realizare a activităților | 2024 – 2027 | CSP, APL, IMSP teritoriale |
| 2.2.2. | Implementarea programului de screening al consumului de tutun în instituții de asistență medicală primară conform prevederilor PEN nr. 2 | Număr de persoane supuse screening-ului | 2024 – 2027 | IMSP teritoriale, CSP |
| *2.3.* ***Obiectivul specific****:* *Consolidarea măsurilor durabile și adecvate din punct de vedere cultural care vizează consumul de alcool pentru a asigura reducerea consumului de alcool în rândul populației pînă în anul 2027****.*** | | | | |
| 2.3.1. | Monitorizarea supravegherii respectării legislației privind comercializarea, publicitatea și consumul băuturilor alcoolice în locurile publice, la locurile de muncă, în instituțiile de învățământ, medico-sanitare, de întremare a sănătății, etc. (cu excepția obiectivelor de alimentație publică). | Numărul de obiecte controlate;  Numărul de procese verbale/amenzi aplicate. | Anual | ANSP/CSP ( Inspectorat)  ANSA, APL |
| *2.4.* ***Obiectivul specific****:* *Promovarea activității fizice la toate vârstele pentru a asigura reducerea prevalenței activității fizice insuficiente.* | | | | |
| 2.4.1. | Organizarea evenimentelor de promovare a activității fizice și sportului, pentru susținerea inițiativelor de „activitate fizică pentru toți” și monitorizarea lor, inclusiv:   * Starturi vesele pentru toată familia; * Competiții sportive pentru persoanele cu nevoi speciale; * Marșuri turistice pentru promovarea mersului pe jos, etc. * Grupul public pentru promovarea sănătății în toate localitățile care sunt în competiție pentru denumirea „orașe/comunități sănătoase” | Numărul de activități realizate;  Număr de persoane participante. | 2024 – 2027 | CSP, IMSP teritoriale, APL, DÎTS, |
| 2.4.2. | Renovarea și construcția terenurilor de joacă și sportive în localitățile raionului Hîncești. | Terenuri de joacă/sportive renovate, construite  Număr de beneficiari | 2024 – 2027 | APL, |
| *2.5.* ***Obiectivul specific****:* *Promovarea unei alimentații sănătoase la toate vârstele pentru a asigura zero creștere la rata de obezitate și diabet* | | | | |
| 2.5.1. | Promovarea accesului pentru alimente sănătoase în alimentația finanțată de stat:   * Utilizarea universală a sării iodate și pâinii din făină fortificată cu fier și acid folic, în special în grupurile vulnerabile de populație (copii cu vârsta 6 – 12 ani, femei gravide și cele care alăptează); * Promovarea principiilor alimentației sănătoase în instituțiile publice, precum spitale, școli și case de bătrâni, pentru a permite furnizarea de mese cu conținut redus de sodiu, zahăr. | Nr. de instituții care utilizează sare iodată/pâine fortificată  Nr. de brutării care utilizează sare iodată  Nr. de instituții publice ce furnizează mese cu conținut redus de sare și zahăr | 2024 – 2027 | ANSP/CSP ( Inspectorat), ANSA, IMSP teritoriale, DAS și PF, DÎTS, |
| 2.5.2. | Dezvoltarea serviciului de consiliere nutrițională, inclusiv pentru nutriția la nou-născut, copil mic, adolescent, mama, în cadrul asistenței medicale primare. | % instituțiilor AMP care oferă consiliere pentru alimentație | 2024 – 2027 | IMSP teritoriale în colaborare cu partenerii de dezvoltare |
| *2.6.* ***Obiectivul specific****:* *Reducerea moratlității cauzate de poluarea aerului* | | | | |
| 2.6.1. | Derularea unei campanii de comunicare privind riscurile schimbărilor climatice asupra sănătății populației și măsurile de adaptare. | Campanie de comunicare eficientă | 2025 – 2027 | ANSP/CSP teritorial |
| **Obiectivul general 3 Consolidarea capacităților sistemului de sănătate pentru conduita integrată BNT și a factorilor de risc ale acestora** | | | | |
| *3.1.* ***Obiectivul specific:*** *Asigurarea accesului echitabil și universal la servicii medicale calitative și îmbunătățirea continuă a calității asistenței medicale în prevenirea și conduita celor 6 grupe majore BNT prioritare, cu accent pe asistența medicală primară* | | | | |
| 3.1.1. | Implementarea la nivel teritorial a pachetului de intervenții esențiale în bolile cronice (PEN) la nivel de asistență medicală primară. | Raportare cu privire la indicatorii de performanță al IMSP, rapoarte de audit intern în PEN | 2024 – 2027 | CNAM, IMSP teritoriale, |
| 3.1.2. | Monitorizarea aplicării protocoalelor pentru a asigura calitatea serviciilor pentru pacienți cu BNT. | Numărul rapoartelor de monitorizare | 2024 – 2027 | CNAM, ANSP,IMSP teritoriale |
| 3.1.3. | Realizarea activităților în prevenirea și controlul cancerului, conform Programului național de control al cancerului pentru anii 2012– 2025 (HG nr. 1291/2016) | Rapoarte de monitorizare elaborate | 2024 – 2025 | CSP, IMSP teritoriale, APL și alți parteneri locali |
| 3.1.4. | Monitorizarea acoperirii vaccinale împotriva virusului hepatitei B, papiloma virus uman, conform programelor naționale. | Rapoarte de monitorizare elaborate | 2024 – 2027 | CSP, IMSP teritoriale, APL, |
| 3.1.5. | Reglementarea continuă a rețelelor de școli pentru pacienții cu BNT (de exemplu:„școala pacientului cu HTA”, „școala pacientului cu diabet zaharat”) la nivel teritorial. | Persoane școlarizate  Număr școli funcționale  Programe de instruire aprobate | 2024 – 2027 | CNAM, ANSP,IMSP / AMP teritoriale încolaborare cu partenerii de dezvoltare. |
| 3.1.6. | Asigurarea populației din grupurile țintă prestabilite cu programe de screening (în cancer, BCV, diabet zaharat, obezitate, inclusiv în graviditate,la copii mici și adolescenți, etc.) | Numărul persoanelor suspuse screning-ului | 2024 – 2027 | CNAM, IMSP republicane, teritoriale, coordonatoare de programe specifice, în colaborare cu partenerii de dezvoltare. |
| *3.2.* ***Obiectivul specific****:* *Creșterea și prioritizarea alocărilor bugetare pentru abordarea supravegherii, prevenirii, depistării precoce și tratamentului BNT, reabilitării și îngrijirii paliative* | | | | |
| 3.2.1. | Includerea indicatorilor de plată pentru performanță privind îmbunătățirea calității serviciilor BNT. | Indicatori incluși | 2024-2027 | CNAM  ANSP |

# 

# Anexa nr. 2

**la Decizia Consiliului Raional Hîncești**

**nr.03/\_\_\_\_\_\_din 06.2024**

## 

## 

## COMPONENŢA

## Consiliului teritorial de coordonare a Programului teritorial de prevenire

## şi control al bolilor netransmisibile prioritare în raionul Hîncești

## pentru anii 2024-2027

***Președintele Consiliului:***

1. Aliona GRIGORAȘ – vicepreședinte al raionului Hîncești

***Vicepreședintele Consiliului:***

1. Oleg CEBOTARI **-** Șef Direcție Centrul de Sănătate Publică Hîncești

***Secretarul Comisiei:***

1. Anatol CONDREA-medic specialist, Centrul de Sănătate Publică Hîncești,

***Membrii Comisiei:***

1. Sergiu OLIȘEVSCHI, președintele comisiei consultative de specialitaate pentru sănătate și protecție socială;
2. Petru CIUBOTARU- Director, IMSP „Spitalul Raional Hîncești”;
3. Lilia TĂNĂSE- Șef, IMSP „Centrul de Sănătate Hîncești”;
4. Vitalie ȚURCAN – Șef, Inspectoratul de Poliție Hîncești;
5. Valentina TONU - Șef ,Direcția Învățământ, Consiliul raional Hîncești
6. Tamara CĂLUGĂRU – Șef, Agenția Teritorială de Asistență Socială Sud-Vest;
7. Victor BABUCI – Șef, Asistență Medicală Urgentă Hîncești;
8. Lucica GUȘTIUC-Șef Structura Teritorială Asistență Socială Hîncești

# Anexa nr. 3

**la Decizia Consiliului Raional Hîncești**

**nr.03/\_\_\_\_\_\_din 06.2024**

**REGULAMENTUL**

**Consiliului teritorial de coordonare în controlul bolilor netransmisibile prioritare**

**în raionul Hîncești**

**I. Dispoziţii generale**

**1.** Consiliul teritorial de coordonare în controlul bolilor netransmisibile prioritare în raionul Hîncești (în continuare – Consiliu) este creat în calitate de organ consultativ pe lîngă Consiliul raional Hîncești, fără statut de persoană juridică, pentru coordonarea tuturor proceselor necesare organizării eficiente a activităților de prevenire şi control al bolilor netransmisibile la nivel de raion.

**2.** Consiliul este constituit din reprezentanţi ai autorităților publice regionale și locale cu atribuţii în domeniu, ai mediului academic şi ai partenerilor naţionali şi internaţionali şi funcţionează pe baze obşteşti, reflectînd priorităţile şi angajamentele asumate în domeniul prevenirii şi controlului bolilor netransmisibile.

**3.** Misiunea Consiliului este de a eficientiza comunicarea şi colaborarea intersectorială în implementarea Planului teritorial de prevenire şi control al bolilor netransmisibile pentru anii 2024–2027, precum şi altor programe teritoriale în domeniul controlului bolilor netransmisibile, şi în stabilirea unui mecanism de monitorizare eficientă a activităţilor în acest domeniu.

**4**. Consiliul îşi desfăşoară activitatea în baza legislaţiei în vigoare şi a prezentului Regulament.

**II. Atribuţiile de bază ale Consiliului**

**5.** Consiliul exercită următoarele atribuţii:

1) coordonează implementarea Programului teritorial de prevenire şi control al bolilor netransmisibile prioritare în raionul Hîncești pentru anii 2024-2027 și planul de acțiuni pentru anii 2024 – 2027 privind implementarea acestuia, altor programe teritoriale în domeniul prevenirii bolilor netransmisibile şi promovării sănătății, precum şi monitorizarea şi evaluarea eficienţei acestora;

2) asigură participarea părţilor interesate în procesul de monitorizare a activităţilor de prevenire şi control al bolilor netransmisibile în raionul Hîncești şi contribuie la stabilirea legăturilor durabile între toţi factorii-cheie de decizie;

3) promovează parteneriatele intersectoriale între instituţiile de stat, internaţionale şi neguvernamentale pentru prevenirea și controlul bolilor netransmisibile şi asigură dialogul reciproc între organizaţiile guvernamentale şi neguvernamentale din raionul Hîncești;

4) facilitează colaborarea intersectorială pentru elaborarea politicilor publice destinate prevenirii şi controlului bolilor netransmisibile prioritare și factorilor de risc ce le determină, şi promovării modului sănătos de viaţă, coordonînd punerea în aplicare a acestora;

6) instituie grupuri de lucru pe probleme specific ce necesită soluționare.

**III. Atribuţiile conducerii şi membrilor Consiliului**

**6.** Preşedintele Consiliului exercită următoarele atribuţii:

1) convoacă şedinţele Consiliului;

2) conduce activitatea Consiliului;

3) semnează deciziile Consiliului şi exercită controlul executării acestora;

4) exercită şi alte funcţii în conformitate cu prezentul Regulament.  
**7.** Vicepreședintele Consiliului exercită atribuțiile președintelui, în lipsa acestuia.  
**8.** Secretarul Consiliului asigură:

1) pregătirea materialelor pentru şedinţele Consiliului;

2) difuzarea deciziilor Consiliului membrilor acestuia, ministerelor, altor autorităţi administrative centrale şi instituţiilor  interesate;

**3)** generalizarea rezultatelor privind executarea deciziilor adoptate şi informarea preşedintelui Consiliului despre aceasta;

**4)** elaborarea planurilor de activitate a Consiliului în baza propunerilor preşedintelui (vicepreşedintelui), membrilor Consiliului şi autorităţilor publice, inclusiv prezentarea lor spre examinare la şedinţele Consiliului;

**5)** altă activitate a Consiliului sub aspect organizatoric, analitic şi informativ.  
   **9.** Membrii Consiliului sînt obligaţi:

1) să-şi exercite atribuţiile în conformitate cu prezentul Regulament;

2) să participe la şedinţele Consiliului;

3) să informeze conducerea instituţiilor pe care le reprezintă despre deciziile adoptate în cadrul şedinţelor;

4) să facă pledoarie pentru prevenirea bolilor netransmisibile prioritare.

**IV. Organizarea activităţii Consiliului**

**10.** Consiliul îşi desfăşoară activitatea în şedinţe plenare, organizate cel puţin o dată în semestru.

**11.** Şedinţele Consiliului sînt deliberative dacă la ele participă majoritatea membrilor acestuia prezenți.

**12.** La şedinţele Consiliului pot participa ca invitaţi şi alte persoane, reprezentanţi ai autorităţilor publice centrale şi locale, instituţiilor publice, întreprinderilor, mass-media, organizaţiilor neguvernamentale, organizaţiilor internaţionale şi ai altor beneficiari de informaţie, fără drept de vot.

**13.** Lucrările tehnice de secretariat se asigură de Centrul de Sănătate Publică Hîncești.

**14.** Pentru realizarea misiunii sale, Consiliul are în drept să instituie grupuri tehnice de lucru pe diferite domenii specifice, care vor întruni specialiştii în domeniul prevenirii şi controlului bolilor netransmisibile, din sectorul de stat, neguvernamental, precum şi parteneri pentru dezvoltare.

**V. Şedinţele Consiliului**

**15.** Şedinţele Consiliului sînt organizate la iniţiativa preşedintelui, vicepreședintelui sau secretariatului Consiliului ori la solicitarea a 1/3 din membrii acestuia, cu informarea secretariatului cu o lună înainte despre această intenţie.

**16.** Ordinea de zi a şedinţelor Consiliului se întocmeşte de către secretar, la propunerea preşedintelui, şi se prezintă membrilor Consiliului pentru completări şi modificări cu cel puţin 14 zile lucrătoare înainte de convocarea şedinţei, după care se prezintă spre aprobare preşedintelui Consiliului cu cel puţin 7 zile lucrătoare înainte de convocarea şedinţei.

**17.** Ordinea de zi definitivată se aduce la cunoştinţa membrilor Consiliului şi, după caz, persoanelor invitate cu cel puţin 5 zile lucrătoare înainte de convocarea şedinţei.

**18.** Şedinţele sînt prezidate de preşedintele Consiliului sau de vicepreşedinte, în lipsa acestuia.

**19.** Procesul-verbal al şedinţei Consiliului se întocmeşte de către secretarul acestuia, în termen de cel mult 2 zile lucrătoare de la data desfăşurării şedinţei şi se semnează de către preşedintele şi secretarul Consiliului.

**VI. Deciziile Consiliului**

**20.** În exercitarea atribuţiilor sale, Consiliul adoptă decizii în problemele ce ţin de competenţa sa.

**21.** Deciziile Consiliului se adoptă cu votul majorităţii membrilor Consiliului prezenţi la şedinţă. Membrii Consiliului sînt parteneri egali, cu drepturi depline de participare şi implicare în procesul de luare a deciziilor şi au dreptul de a-şi delega votul reprezentanţilor autorizaţi de ei.

**22.** Deciziile Consiliului sînt semnate de către preşedintele acestuia.

**23.** Rectificarea sau modificarea prezentului Regulament va fi aprobată prin votul a cel puțin 2/3 din membrii aleși ai Consiliului.

# Anexa nr. 4

**la Decizia Consiliului Raional Hîncești**

**nr.03/\_\_\_\_\_\_din 06.2024**

## Fișa de Monitorizare

|  |  |  |  |  |  |
| --- | --- | --- | --- | --- | --- |
| Nr.d/o | Acțiunile întreprinse pentru realizarea obiectivelor | Termen de realizare | Instituții responsabile de implementare | Costuri | Activități și indicatori realizați |
| 1 | 2 | 3 | 4 | 5 | 6 |
| 1. Obiectiv general: | | | | | |
| 1.1 Obiectiv specific: | | | | | |
| 1.1.1 |  |  |  |  |  |

**Notă: *Se raportează anual.***

**NOTA INFORMATIVĂ**

**la proiectul Deciziei nr. \_\_\_\_ din \_\_\_\_\_\_\_\_\_\_\_\_\_2024**

**Cu privire la aprobarea Programului teritorial**

**de prevenire și control al bolilor netransmisibile**

**prioritare în raionul Hîncești pentru anii 2024-2027**

**și Planul de acțiuni pentru anii 2024-2027 pentru**

**implementarea acestuia**

|  |
| --- |
| **1. Cauzele care au condiționat elaborarea proiectului, inițiatorii şi autorii proiectului** |
| Inițiatorul proiectului de decizie este Preşedintele Raionului Raionului Hîncești. A elaborat Proiectul de decizie Șeful Direcției Centrul de Sănătate Publică Hîncești, de comun cu Secretarul consiliului raional. |
| **2. Modul de reglementare a problemelor abordate în proiect de cadru normativ în vigoare** |
| Proiectul Deciziei **Cu privire la aprobarea Programului teritorial de prevenire și control al bolilor netransmisibile prioritare în raionul Hîncești pentru anii 2024-2027și Planul de acțiuni pentru anii 2024-2027 pentru implementarea acestuia”** a fost elaborat în temeiul art. 43, art. 46 alin. (1) din Legea Republicii Moldova nr. 436-XVI din 28.12.2006 privind administraţia publică locală.  Principalele acte normative care stau la baza elaborării Planului Teritorial de acțiuni pentru implementarea Programului național de prevenire și control a bolilor netransmisibile prioritare în Republica Moldova pentru anii 2023-2027, sunt:    Legea privind ocrotirea sănătății nr.411/1995, art.3 pct.(1) și (2); art.6 pct. (c); art.14 pct. (2); art.17 pct. (3); art.18 pct. (1);  Legea privind supravegherea de stata sănătăţii publice nr.10/2009 art.2; art.4, art.7; art.12 pct.1); art.17 pct.2); art.44 pct.(2); art.46;  Hotărârea Guvernului nr.129/2023, cu privire la aprobarea Programului național de prevenire și control al bolilor netransmisibile prioritare în Republica Moldova pentru anii 2023-2027  Ordinul Ministerului Sănătății nr.1095 din 08.12.2023 cu privire la implementarea Programului național de prevenire și control a bolilor netransmisibile prioritare în Republica Moldova pentru anii 2023-2027  Ghidurile OMS și bunele practici internaționale;  Programul reprezintă o continuitate a priorităților Strategiei naţionale pentru prevenirea și controlul bolilor netransmisibile prioritare în Republica Moldova, și re-subliniază arealul acțiunilor prioritare în domeniul de aplicare, bazat pe o guvernare strategică, pe un sistem de supraveghere, monitorizare și evaluare, pe prevenție și promovarea sănătății, pe consolidarea sistemului de sănătate în abordarea BNT*.* |
| **3. Scopul şi obiectivele proiectului** |
| Necesitatea elaborării și adoptării proiectului de decizie **”Cu privire la aprobarea Programului teritorial de prevenire și control al bolilor netransmisibile prioritare în raionul Hîncești pentru anii 2024-2027și Planul de acțiuni pentru anii 2024-2027 pentru implementarea acestuia”** este generată de Programul național de prevenire și control a bolilor netransmisibile prioritare în Republica Moldova pentru anii 2023-2027, aprobat prin HG nr. 129 din 15.03.2023.  Programul urmărește crearea unei abordări echitabile din punct de vedere a drepturilor fundamentale ale omului, acțiunile căruia sunt orientate atât pentru întreaga populație, cât și pentru grupurile vulnerabile.  Scopul Programului este de a reduce povara medicală, socială și economică asociată bolilor netransmisibile la nivelul populației raionului Hîncești, precum și crearea unei abordări echitabile din punct de vedere a drepturilor fundamentale ale omului (fără deosebire de rasă, culoare, sex, limbă, religie, opinie politică sau de altă natură, origine națională sau socială, proprietate, naștere sau alt statut), acțiunile căruia sunt orientate atât pentru grupurile vulnerabile, cât și pentru întreaga populație, prin eforturi comune.  Presupune un management coordonat multilateral și o acțiune multisectorială axată pe sănătatea oamenilor, la nivel de raion și local, cât și la nivelul unei game largi de actori, cu angajamente și acțiuni în toate sectoarele cum ar fi sănătatea, agricultura, comunicarea, educația, ocuparea forței de muncă, energie, mediu, finanțe, produse alimentare, afacerile externe, locuințe, justiție și securitate, asistență socială, dezvoltarea economică și socială, sport, comerț și industrie, transport, dezvoltare a infrastructurii rurale și activități de tineret și parteneriat cu societățile civile relevante și entitățile din sectorul privat.  Obiectivele generale sunt următoarele:   1. Aplicarea unei abordări holistice și trans-sectoriale care include prevederi de sănătate în toate politicile sectoriale cu impact asupra factorilor determinanți pentru BNT; 2. Reducerea factorilor de risc și fortificarea continuă a promovării sănătății prin alfabetizare în sănătate, mobilizare comunitară și sporirea responsabilizării individuale pentru adoptarea comportamentelor sănătoase la toate etapele vieții. 3. Consolidarea capacităților sistemului de sănătate pentru o mai bună prevenire și control al BNT. |
| **4. Estimarea riscurilor legate de implementarea acestui proiect** |
| Riscuri estimate nu sunt . |
| **5. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| Proiectul de decizie nr. \_\_\_\_\_ din \_\_\_\_\_\_\_\_\_2024, **”Cu privire la aprobarea Programului teritorial de prevenire și control al bolilor netransmisibile prioritare în raionul Hîncești pentru anii 2024-2027și Planul de acțiuni pentru anii 2024-2027 pentru implementarea acestuia”** nu contravine şi nu necesită modificări ale actelor normative în vigoare.  Nota informativă, proiectul de decizie Programului teritorial de prevenire și control al bolilor netransmisibile prioritare în raionul Hîncești pentru anii 2024-2027și Planul de acțiuni pentru anii 2024-2027 pentru implementarea acestuia”vor fi plasate pe pagina web a Consiliului raional Hîncești [www.hincesti.md](http://www.hincesti.md) pentru consultări publice. |

**Secretarul**

**Consiliului Raional Hînceşti**  **Elena MORARU TOMA**